FI Euroopan unionin virallinen lehti L 148/16

KOMISSION TÄYTÄNTÖÖNPANOASETUS (EU) 2017/981,

annettu 7 päivänä kesäkuuta 2017,

ennen toimiluvan myöntämistä suoritettavassa muiden toimivaltaisten viranomaisten kuulemisessa käytettäviä vakiomuotoisia lomakkeita, malleja ja menettelyjä koskevien teknisten täytäntöönpanostandardien vahvistamisesta Euroopan parlamentin ja neuvoston direktiivin 2014/65/EU mukaisesti

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta 15 päivänä toukokuuta 2014 annetun Euroopan parlamentin ja neuvoston direktiivin 2014/65/EU (1) ja erityisesti sen 84 artiklan 4 kohdan,

sekä katsoo seuraavaa:

(1) Direktiivin 2014/65/EU 84 artiklassa säädetään toimivaltaisten viranomaisten kuulemisesta ennen mainitun direktiivin 7 artiklan mukaista toimiluvan myöntämistä. Direktiivissä 2014/65/EU säädetään myös kuulemisprosessissa käytettävien vakiomuotoisten lomakkeiden, mallien ja menettelyiden vahvistamisesta.

(2) Toimivaltaisten viranomaisten olisi nimettävä erityinen yhteysviranomainen toimiluvan myöntämistä edeltävää viestintää varten keskinäisen yhteydenpitonsa helpottamiseksi.

(3) Sen varmistamiseksi, että toimivaltaiset viranomaiset kykenevät ennen toimiluvan myöntämistä kuulemaan toisiaan tehokkaasti ja oikea-aikaisesti, on tarpeen säätää menettelyistä, joita sovelletaan kuulemista koskeviin pyyntöihin, vastaanottamista koskeviin ilmoituksiin ja kuulemista koskeviin pyyntöihin annettuihin vastauksiin.

(4) Vakiomuotoisten lomakkeiden, mallien ja menettelyiden olisi mahdollistettava vaihdettujen tai toimitettujen tietojen pitäminen luottamuksellisina direktiivin 2014/65/EU mukaisesti ja henkilötietojen käsittelystä ja kyseisten tietojen siirtämisestä unionin lainsäädännössä annettujen sääntöjen noudattaminen.

(5) Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä sekä asiaa koskevia direktiivin 2014/65/EU kansallisia täytäntöönpanosäännöksiä sovelletaan samasta päivämäärästä lähtien.

(6) Tämä asetus perustuu teknisten täytäntöönpanostandardien luonnoksiin, jotka Euroopan arvopaperimarkkinaviranomainen (EAMV) on toimittanut komissiolle.

(7) EAMV ei järjestänyt avointa julkista kuulemista niistä teknisten täytäntöönpanostandardien luonnoksista, joihin tämä asetus perustuu, eikä se myöskään analysoinut vakiolomakkeiden ja menettelyjen käyttöön ottamisesta toimivaltaisille viranomaisille mahdollisesti aiheutuvia kustannuksia ja hyötyjä, koska se olisi ollut suhteetonta teknisten täytäntöönpanostandardien laajuuteen ja vaikutuksiin nähden, kun otetaan huomioon, että standardit on kohdennettu ainoastaan jäsenvaltioiden toimivaltaisille viranomaisille eikä markkinoiden toimijoille.

(8) EAMV on pyytänyt lausunnon Euroopan parlamentin ja neuvoston asetuksen (EU) N:o 1095/2010 (2) 37 artiklan mukaisesti perustetulta arvopaperimarkkina-alan osallisryhmältä,

ON HYVÄKSYNYT TÄMÄN ASETUKSEN:

1 artikla

Yhteysviranomaiset

1. Toimivaltaisten viranomaisten on nimettävä yhteysviranomaiset tämän asetuksen mukaista viestintää varten ja julkaistava yhteysviranomaisiaan koskevat tiedot verkkosivustoillaan.

2. Toimivaltaisten viranomaisten on lähetettävä nimeämiään yhteysviranomaisia koskevat tiedot Euroopan arvopaperimarkkinaviranomaiselle, jäljempänä ’EAMV’. EAMV pitää yhteysviranomaisia koskevan luettelon ajan tasalla ja julkistaa sen verkkosivustollaan.

2 artikla

Kuulemista koskeva pyyntö

1. Pyynnön esittävän toimivaltaisen viranomaisen on toimitettava kuulemista koskeva pyyntö paperi- tai sähköisessä muodossa kuultavan toimivaltaisen viranomaisen nimeämälle yhteysviranomaiselle.

2. Pyynnön esittävän toimivaltaisen viranomaisen on toimitettava kuulemista koskeva pyyntö täyttämällä liitteessä I oleva lomake. Pyynnön esittävä toimivaltainen viranomainen voi liittää kuulemista koskevaan pyyntöön asiakirjoja tai muuta pyynnön tukemiseksi tarpeelliseksi katsottavaa aineistoa.

3 artikla

Vastaanottamista koskeva ilmoitus

Pyynnön vastaanottavan toimivaltaisen viranomaisen on lähetettävä pyynnön esittävän toimivaltaisen viranomaisen nimeämälle yhteysviranomaiselle vastaanottamista koskeva ilmoitus täyttämällä liitteessä II oleva lomake viiden työpäivän kuluessa kuulemista koskevan pyynnön vastaanottamisesta.

4 artikla

Vastaus kuulemista koskevaan pyyntöön

1. Pyynnön vastaanottavan toimivaltaisen viranomaisen on vastattava kuulemista koskevaan pyyntöön paperi- tai sähköisessä muodossa. Vastaus on osoitettava pyynnön esittävän toimivaltaisen viranomaisen nimeämälle yhteysviranomaiselle, jollei toimivaltainen viranomainen toisin ilmoita.

2. Pyynnön vastaanottavan toimivaltaisen viranomaisen on ilmoitettava pyynnön esittävälle toimivaltaiselle viranomaiselle, jos se tarvitsee pyydettyihin tietoihin liittyvää selvennystä.

3. Pyynnön vastaanottavan toimivaltaisen viranomaisen on toimitettava pyynnön esittävälle toimivaltaiselle viranomaiselle mahdollisimman pian liitteessä III oleva lomake täytettynä ja viimeistään 60 työpäivän kuluttua kuulemista koskevan pyynnön vastaanottamisesta seuraavat tiedot:

a) kuulemista koskevassa pyynnössä pyydetyt tiedot ja lausumat tai varaumat, jotka liittyvät toimiluvan myöntämiseen;

b) mahdolliset muut keskeiset tiedot, jotka voivat vaikuttaa toimiluvan myöntämiseen.

4. Jos pyynnön vastaanottava toimivaltainen viranomainen pitää epätodennäköisenä, että se pystyy noudattamaan 3 kohdassa asetettua määräaikaa, sen on viipymättä ilmoitettava viivytyksestä ja sen syistä pyynnön esittävälle toimivaltaiselle viranomaiselle sekä annettava arvioitu vastauspäivä. Sen on myös annettava säännöllisesti tietoa vastauksensa valmistelun edistymisestä.

5. Jos pyynnön vastaanottava toimivaltainen viranomainen ei pysty noudattamaan tämän artiklan 3 kohdassa tarkoitettua määräaikaa, sen on toimitettava tiedot siten, että mahdollisesti tarpeellisiin toimiin voidaan ryhtyä nopeasti, ja direktiivin 2014/65/EU 7 artiklan 3 kohdassa tarkoitettua määräaikaa noudattaen.

5 artikla

Kuulemismenettelyt

1. Toimivaltaisten viranomaisten on suoritettava keskinäinen kuulemista koskevaan pyyntöön ja vastaukseen liittyvä viestintänsä käyttäen 2 artiklan 1 kohdassa ja 4 artiklan 1 kohdassa tarkoitetuista viestimistä nopeinta ottaen asianmukaisesti huomioon näkökohdat, jotka koskevat luottamuksellisuutta, kirjeenvaihtoon kuluvaa aikaa, toimitettavan aineiston volyymiä ja sitä, kuinka helppo pyynnön esittävän toimivaltaisen viranomaisen on saada tiedot. Pyynnön esittävän toimivaltaisen viranomaisen on erityisesti vastattava viipymättä pyynnön vastaanottavan toimivaltaisen viranomaisen mahdollisesti esittämiin selvennyspyyntöihin.

2. Jos pyydetyt tiedot ovat tai voivat olla jäsenvaltion muun toimivaltaisen viranomaisen kuin pyynnön vastaanottaneen toimivaltaisen viranomaisen hallussa, pyynnön vastaanottavan viranomaisen on kerättävä tiedot viipymättä kyseiseltä toiselta toimivaltaiselta viranomaiselta ja lähetettävä ne pyynnön esittävälle toimivaltaiselle viranomaiselle 4 artiklan mukaisesti.

3. Toimivaltaisten viranomaisten on tehtävä yhteistyötä selvittääkseen mahdolliset pyyntöön vastaamisessa esiintyvät vaikeudet.

4. Jos toimiluvan myöntämiseksi tai epäämiseksi sovellettavan menettelyn aikana ilmenee uutta tietoa tai lisätiedon tarvetta, toimivaltaisten viranomaisten on tehtävä yhteistyötä varmistaakseen, että kaikki asiaankuuluva tieto on vaihdettu. Tätä tarkoitusta varten on käytettävä liitteissä I ja II olevia lomakkeita.

5. Poiketen siitä, mitä 2 artiklan 1 kohdassa ja 4 artiklan 1 kohdassa säädetään, kun pyynnön esittävä toimivaltainen viranomainen esittää kuulemista koskevan pyynnön viimeisen 30 työpäivän aikana ennen toimilupaa koskevan hakemuksen arvioinnin päättymistä, se voi esittää kyseisen pyynnön suullisesti, jos kuulemista koskevaa pyyntöä seuraava vahvistus tehdään kirjallisesti, jollei pyynnön vastaanottava toimivaltainen viranomainen anna suostumustaan muuhun järjestelyyn.

6 artikla

Tietojen käyttö

1. Jos pyynnön vastaanottavan toimivaltaisen viranomaisen toimittamat tiedot toistuvat pyynnön esittävän toimivaltaisen viranomaisen toimilupaa koskevaan hakemukseen antamassa vastauksessa, pyynnön esittävän toimivaltaisen viranomaisen on ilmoitettava asiasta pyynnön vastaanottavalle toimivaltaiselle viranomaiselle ennen hakijalle ilmoittamista.

2. Kun on kyse sellaisesta tietojen antamista koskevasta pyynnöstä, jonka toimivaltainen viranomainen on vastaanottanut toiselta toimivaltaiselta viranomaiselta, pyynnön vastaanottavan viranomaisen on ilmoitettava asiasta kyseiselle toiselle toimivaltaiselle viranomaiselle ennen tietojen antamista, ja sen on huolehdittava tietoon mahdollisesti kohdistuvien oikeudellisten vapautusten tai salassapitomääräysten soveltamisesta.

7 artikla

Voimaantulo ja soveltaminen

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 3 päivästä tammikuuta 2018.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 2017. Komission puolesta Puheenjohtaja Jean-Claude JUNCKER

(1) EUVL L 173, 12.6.2014, s. 349.

(2) Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).

LIITE I Lomake kuulemista koskevaa pyyntöä varten Teksti kuva Direktiivin 2014/65/EU 84 artiklan mukainen kuulemista koskeva pyyntö Viitenumero: Päiväys: Yleiset tiedot LÄHETTÄJÄ: Jäsenvaltio: Pyynnön esittävä toimivaltainen viranomainen: Osoite: (Yhteysviranomaisen yhteystiedot) Nimi: Puhelin: Sähköposti: VASTAANOTTAJA: Jäsenvaltio: Pyynnön vastaanottava toimivaltainen viranomainen: Osoite: (Yhteysviranomaisen yhteystiedot) Nimi: Puhelin: Sähköposti: Arvoisa [lisätään asianomainen nimi] Direktiivin 2014/65/EU 84 artiklan mukaisesti esitetään kuulemista koskeva pyyntö, joka koskee jäljempänä tarkemmin kuvattuja aiheita. On huomattava, että direktiivin 2014/65/EU 7 artiklan 3 kohdan mukaisesti toimilupaa koskevaan hakemukseen on annettava vastaus [täydennetään päivämäärä]. Pyydämme toimittamaan pyydetyt tiedot ja kaikki muut olennaiset tiedot 60 työpäivän kuluessa tämän pyynnön vastaanottamisesta tai, jos tämä ei ole mahdollista, tiedon siitä, milloin pyydetyt tiedot voidaan toimittaa ottaen huomioon toimilupaa koskevan hakemuksen vastaukselle asetettu määräaika. Toimilupamenettelyä koskevat tiedot Kohde [antakaa tiedot tässä tai viitatkaa tässä asiaankuuluviin tiedot sisältäviin liitteisiin] Teksti kuva Toimilupamenettelyä koskevat tiedot [antakaa tiedot tässä tai viitatkaa tässä asiaankuuluviin tiedot sisältäviin liitteisiin] Asiaan mahdollisesti liittyviä muita toimivaltaisia viranomaisia koskevat tiedot [antakaa tiedot tässä tai viitatkaa tässä asiaankuuluviin tiedot sisältäviin liitteisiin] Viitaten aiempaan pyyntöön [antakaa tarvittaessa tiedot kyseisestä aikaisemmasta pyynnöstä, jotta se voidaan yksilöidä] Pyydetyt tiedot [tarvittaessa]: [antakaa yksityiskohtainen kuvaus pyydetyistä tiedoista, mukaan lukien kaikki pyydetyt asiaankuuluvat asiakirjat, sekä syyt, miksi tiedot ovat tarpeen toimilupaa koskevan hakemuksen tarkastelemiseksi] Pyynnön esittävän toimivaltaisen viranomaisten antamat lisätiedot [toimittakaa tiedot siitä, onko pyynnön esittävä viranomainen ollut tai aikooko se olla pyynnön kohteena oleviin asioihin liittyen yhteydessä muihin viranomaisiin tai lain noudattamisen valvonnasta vastaaviin elimiin pyynnön vastaanottavan toimivaltaisen viranomaisen jäsenvaltiossa taikka muihin toimivaltaisiin viranomaisiin, joilla pyynnön esittävä toimivaltainen viranomainen tietää olevan aktiivinen intressi pyynnön kohteena olevissa asioissa] Luottamuksellisuus [lisätkää mahdolliset tarpeelliset varoitukset luottamuksellisuudesta tai mahdolliset tarpeelliset tiedon sallittuja käyttötarkoituksia koskevat rajoitukset (unionin lainsäädännön mukaisesti)]. Kunnioittavasti [allekirjoitus]

LIITE II Lomake kuulemista koskevan pyynnön vastaanottoilmoitusta varten Teksti kuva Direktiivin 2014/65/EU 84 artiklan mukaisen kuulemista koskevan pyynnön vastaanottoilmoitus Viitenumero: Päiväys: LÄHETTÄJÄ: Jäsenvaltio: Pyynnön vastaanottava toimivaltainen viranomainen: Osoite: (Yhteysviranomaisen yhteystiedot) Nimi: Puhelin: Sähköposti: VASTAANOTTAJA: Jäsenvaltio: Pyynnön esittävä toimivaltainen viranomainen: Osoite: (Yhteysviranomaisen yhteystiedot) Nimi: Puhelin: Sähköposti: Arvoisa [lisätään asianomainen nimi] Olemme vastaanottaneet direktiivin 2014/65/EU 84 artiklan mukaisen kuulemista koskevan pyyntönne, joka esitettiin [päivämäärä]. Arvioitu vastauspäivä Kunnioittavasti [allekirjoitus]